Omnibusas
Omnibusas (lot. omnibus – 'visiems') – daugiavietė karieta, skirta reguliariai vežioti keleiviams miestuose ir tarp miestų; laikomas pirmąja daugiaviete viešojo transporto priemone. Būdavo dengtu kėbulu, traukiamas arklių. Keleiviams vežioti pirmąsyk omnibusai pasitelkti Paryžiuje 1662 m. Išpopuliarėjo Prancūzijoje, Jungtinėje Karalystėje XIX a. pradžioje, paskui paplito ir kitose Vakarų Europos šalyse, taip pat JAV.